Ivo Robić

Ivo Robić (rođen 28. januara 1923. u Garešnici, umro 9. marta 2000) bio je hrvatski muzičar.

 Biografija 
250px|mini|Hotel Kvarner u Opatiji
Maturirao je u Bjelovaru. U Zagrebu je studirao na Pravnom fakultetu te u jesen 1943. nakon radijske audicije počinje uživo pjevati u programu Državne radio-stanice Zagreb. Istovremeno nastupao je i u zagrebačkom Kolu, uz orkestar Charlija Pavlića, a potom u noćnom lokalu gradskog podruma "Grill roomu", uz orkestar Kalmana Kočija.

Robić je s uspjehom nastupao na Radio Zagrebu već 1940-ih, a početkom pedesetih dolazi u Opatiju i sa svojim orkestrom nastupa na terasi hotela "Kvarner". Zvonimir Krkljuš, tada spiker na Radio Rijeci, napisao je Serenadu Opatiji (1951) koja je u Robićevoj izvedbi doživjela velik uspjeh.

Na Radio Rijeci Robić je snimao 1953, kada je započeo čvršće sarađivati s Mariom Kinelom koji piše tekst, a Robić muzicira "Jadran u noći" i, po istom obrascu, poznate pjesme "Samo jednom se ljubi" i "Srce, laku noć" (obje 1956)

Na prvom "Opatijskom festivalu" Jugoslavenske radiodifuzije, u duetu sa Zdenkom Vučković, osvaja prvu nagradu s pjesmom "Moja mala djevojčica" (M. Vandekar - A. Ruben).
250px|mini|Naljepnica ploče Morgen, koja je Robića pretvorila u zvijezdu
Robić je jedna od najvećih zvijezda hrvatske zabavne muzike pedesetih godina i jedan od popularnijih pjevača u cijeloj zemlji. Jugoton mu je prvom snimio long play ploču (promjera 25 cm, 1956.). Prvi je postigao velik međunarodni uspjeh; od 1959. nadalje snima 14 ploča za njemačku diskografsku kuću "Polydor", a najveći uspjeh i milionski tiraž postiže pjesmom "Morgen".

Robić je šezdesetih nastupao i na MIK-u i pjevao poneku pjesmu riječkih autora (Celestea Zrelca), a vrlo omiljena je postala njegova interpretacija "Modre riječke večeri".

Prvi je glas šlagera svojih generacijskih savremenika, kompozitora (Kuntarića, Šebetića, Grčevića, Vandekara, Sorokina, Gotovca, K9Arblera, Biroa, Nardellija), a uspješno radi i prepjeve svjetske muzičke produkcije.

Od 1949. do 1958. objavljuje respektabilna 62 velika singla (78 okretaja) i 3 LP ploče. Za Jugoton snima prvu pjevanu solističku LP ploču u SFRJ, "Pjeva vam Ivo Robić".

Albume mu objavljuju "Supraphon" i "Polydor" (14 LP-ja, 1959.-1966.) u čijem studiju snima "Morgen" (Hamburg, 4. februara 1959). Postaje prvi izvozni jugoslavenski simbol pop muzike, jer tim hitom osvaja 13. mjesto na Billboardovom Top 40 (21. septembra 1959), kao i 23. mjesto britanske top ljestvice ("New Musical Express", novembra 1959).

"Morgen" je ujedno i prva ploča na njemačkom jeziku koja se pojavila na anglo-američkim ljestvicama (izdavač "Laurie"), a postiže velik uspjeh i u zapadnoevropskim zemljama (tadašnja SR Njemačka - "Ivo Robić und die Sing-Masters"). Veliki uspjesi su također: "Muli Song", (također na Billboardovoj top listi - 58. mjesto, 1960), "Mit 17 fängt das Leben erst an", "Rot is der Wein" i "Fremde in der Nacht", s kojom je 1966. Frank Sinatra postigao veliki uspjeh. Uz kompozitora i producenta K8Ampferta, Robića veže iskreno prijateljstvo, ali i nikad službeno priznato autorstvo pjesme "Strangers in the Night", koju je, prema svjedočenju supruge Marte, Robić slao i na Splitski festival, međutim, nije prošla odabir. Isto je tako nepoznato da je Robić napisao i "Moon over Naples", "The world we knew" i mnoge druge.

Uz zlatom ovjenčane milionske tiraže "Morgena", prvog i jedinog uspjeha nekog jugoslavenskog pjevača u svjetskom šou-biznisu, najčešće se spominjala anegdota o šetnji Hamburgom, kada je svog producenta Berta Kampferta nagovorio da poslušaju novi zvuk koji je dolazio iz Top Ten Cluba (Beatlesi, tada još s Tonyjem Sheridanom). Oduševljen, Robić je Kampferta nagovorio da im snimi prvu ploču i tako je nastala "My Bonnie".

Sa statusom uvaženog evropskog zabavljača, na estradnoj sceni tadašnje SFRJ Robić stvara diskografski opus bez premca (50-ih: "Ta tvoja ruka mala", "Serenada Opatiji", "Jabuke i trešnje"...). Sam je komponirao neke od svojih najvećih šlagera 50-ih: "Srce, laku noć", "Ja ću doć", "Za tobom čeznem", "Ne plači", "Ko nježni cvijet" i "Samo jednom se ljubi". Bliska mu je bila etno baština, pa uspješno piše i za regionalne festivale u Krapini, Slavoniji i na Kvarneru.

Godine 2000. grupa "Di Strojers" (Marijan Podgorski, Saša Zalepugin jr i Piko Stančić) snima album "Časna pionirska riječ" na kojem u post punk maniri obrađuju veliki hit "Golubovi". Robić im se pridružuje na snimanju albuma i tako nastaje posljednja snimka najuspješnijeg hrvatskog pjevača svih vremena (pjesma doživljava ponovni uspjeh nakon gotovo 36 godina).

Njegova slava ne proizlazi samo iz njegovog toplog glasa i kristalno čiste dikcije, nego i osebujnog stila kojeg je odabrao, a koji ne predstavlja kopiju raznih stranih uzora, već ima svoj vlastiti, osebujan izraz. Jednakim uspjehom je interpretirao sentimentalne melodije i brze ritmove, svakoj je interpretaciji znao udahnuti vječnost, unoseći tako sebe i duboke emocije u pjesmu, pretvarajući je u sklad, pa je neminovno osvojio simpatije čitave domaće, a velikim dijelom i svjetske publike. Preminuo je u Rijeci 9. marta 2000. godine.

 Festivali 
Brojni nastupi na domaćim festivalima, na kojima se pojavljuje od 1950-ih. godina. Najvjerniji je bio Opatijskom festivalu i Zagrebfestu, a pojavljivao se i na Splitskom festivalu. Ivo je takodjer nastupao na festivalima, Slavonija, Krapina, Pitomaca i MIK

 Uspjesi 
Ivo Robić bio je počasni predsjednik HGU-a. Od mnogobrojnih nagrada izdvajaju se "Josip Štolcer Slavenski" za muzičku umjetnost (1981.) i "Porin" za životno djelo (1997).

 Diskografija 
 Samostalni albumi 
 Pjeva vam Ivo Robić 10" - Jugoton
 Cowboyske pjesme 10" - Jugoton
 Ivo Robic uz orkestar Ferde Pomykala 10" - Jugoton
 Ivo Robic sa orkestrom Kresimira Oblaka 10"- Jugoton
 Jubilarni koncert 10" - Jugoton
 Greatest hits - Polydor Canada
 Schlager erinnerungen mit Ivo Robic - Karussel
 Unvergessene hits - Polydor
 Hit Parade (196x)- Supraphon
 Seine Grosse Erfolge (1959)- Polydor
 Mit 17 Fangt Das Leben Erst An (1966)- Karussel
 Shlager - Errinerungen (1966)- Polydor
 Milion I Prva Ploča (1969)- Jugoton
 Jesenska Ruža (Pjeva Melodije Nenada Grčevića) (1972)- Jugoton
 Sav Svijet Je Tvoj (1975)- Jugoton
 18 Zlatnih Hitova Ive Robića (1978)- Jugoton
 Bregovi Su Ostali Za Nama (1981)- Jugoton
 Vrijeme Nježnosti (1982)-Jugoton
 Žuto Lišće Jeseni (1985)- Jugoton
 Auf Der Buhne Meines Lebens (1985) - VM Records
 Koncert U Ljetno Predvečerje (1988)- Jugoton
 Morgen (1988)- Bear family
 Ivo Robić - 50-ih Godina (1993)- Croatia records

Kategorija:Hrvatski pjevači
Kategorija:Biografije, Garešnica
Kategorija:Rođeni 1923.
Kategorija:Umrli 2000.